Landris heldur áfram við Öskju og nemur nú 15 sentimetrum. Sérfræðingur á sviði jarðskorpuhreyfinga á Veðurstofunni segir margt benda til að hægt hafi á risinu.
Landris fór að mælast við Öskju í byrjun ágúst og nemur það nú 15 sentimetrum síðan þá. Landris getur verið vísbending um kvikusöfnun og undanfari eldgoss. Benedikt Gunnar Ófeigsson, sérfræðingur á sviði jarðskorpuhreyfinga hjá Veðurstofunni, er í hópi vísindamanna sem fylgist grannt með gangi mála á svæðinu.
Svona gróft á litið virðist staðan vera bara mjög svipuð. Það er enn þá landris virðist vera þó það sé enn þá hægar en það var í upphafi. Hvernig metur þú framhaldið? Það er voða erfitt að spá fyrir um það. Það getur náttúrlega verið að það sé að hægja á þessu og landrisið sé að stoppa en svo aftur á móti þá virtist það líka vera að stoppa þarna í upphafi tímabilsins en svo fór það bara af stað aftur.
Í síðustu viku fór hópur vísindamanna á svæðið til að setja upp fleiri mæla. Benedikt segir of snemmt að túlka þau gögn.
Við erum þegar farin að sjá gögn úr því. Þannig að við erum alveg farin að sjá niðurstöður en það er bara fullsnemmt að túlka gögnin frá þessum nýju stöðvum. Það eru ekki nema örfáir dagar sem við við erum að sjá af gögnum.
Sérfræðingur hjá Veðurstofunni segir að margt bendi til þess að hægt hafi á landrisi við Öskju. Vísindamenn fylgjast áfram grannt með framvindunni. 